Ung stúlka hefur kært líkamsárás til lögreglunnar á Akranesi . Að sögn lögreglu voru málsatvik þau að önnur stúlka á svipuðu reki hafði boðað hana til sín og síðan í bílferð til að ræða einhver ágreiningsmál . Í bílferðinni barði hún kæranda nokkrum sinnum . Bifreiðinni var síðan ekið á afvikinn stað þar sem bifreiðin var stöðvuð og stúlkan rekin út . Hin fylgdi svo á eftir og barði hana a.m.k. tvisvar með hafnaboltakylfu í mjöðm . Sú sem árásina framdi hefur verið yfirheyrð og einnig vitorðsmaður hennar , sá er ók bifreiðinni . Bæði viðurkenndu aðild sína að málinu .